**ΔΕΛΤΙΟ ΤΥΠΟΥ**

**Ημερίδα για τα θρησκευτικά μνημεία της Λεμεσού**

Ο ΣΤΕΚ (Σύνδεσμος Τουριστικών Επιχειρήσεων Κύπρου),σε συνεργασία με το Συνοδικό Γραφείο Προσκυνηματικών Περιηγήσεων της Εκκλησίας της Κύπρου, διοργανώνει στις **5 Μαΐου 2015 ημερίδα με θέμα: "Ενημερώνομαι και γίνομαι οδοδείκτης στα μονοπάτια των προσκυνημάτων της πατρίδας μας".**

Η ημερίδα περιλαμβάνει παρουσίαση των θρησκευτικών και πολιτιστικών μνημείων της επαρχίας Λεμεσού και απευθύνεται σε εργαζομένους σε τουριστικές επιχειρήσεις (ξενοδοχεία, κέντρα εστίασης κ.τ.λ.) αλλά και προς κάθε ενδιαφερόμενο πολίτη.

Στόχος της ημερίδας είναι οι συμμετέχοντες να αποκομίσουν γνώσεις και εμπειρίες που να τους καταστούν πρεσβευτές της πολιτιστικής και θρησκευτικής μας παράδοσης για τους επισκέπτες της χώρας μας.

**Η ημερίδα ξεκινά στις 4:00μμ με Εσπερινό στον Ι.Ν. Παναγίας Παντανάσσης (Καθολικής)** και ακολουθούν **στις 5:00μμ εισηγήσεις ακαδημαϊκών και άλλων ειδημόνων στο θέμα.**

**Η είσοδος είναι δωρεάν**.

Για περισσότερες πληροφορίες και δηλώσεις συμμετοχής μπορείτε να απευθύνεστε στο τηλέφωνο **22374433.**